./data/phi0474/phi007/phi0474.phi007.perseus-lat2.xml
M. Tullius Cicero
Vnae tabulae proferantur, in quibus vestigium sit				aliquod quod significet pecuniam M  Fonteio datam, unum ex tot negotiatorum, colonorum, publicanorum,				aratorum, pecuariorum numero testem producant; vere accusatum				esse concedam  pro di immortales! quae haec est causa, quae defensio?					provinciae Galliae M  Fonteius praefuit, quae constat ex eis				generibus hominum et civitatum qui, ut vetera mittam, partim nostra memoria bella				cum populo Romano acerba ac diuturna gesserunt, partim modo ab nostris imperatoribus				subacti, modo bello domiti, modo triumphis ac monumentis notati, modo ab senatu				agris urbibusque multati sunt, partim qui cum ipso M  Fonteio ferrum ac manus				contulerunt multoque eius sudore ac labore sub populi Romani imperium dicionemque				ceciderunt